Cerdanyola | ddM | Diaridelamusica.com
Arxiu de l'etiqueta: Cerdanyola
La Pegatina, des de Montcada i Reixach, amb tota l’Adrenalina
Montcada i Reixach és la ciutat de La Pegatina [web], una de les bandes amb més marxa de tot el panorama musical català, categoria confirmada després de rebre als Premis Enderrock celebrats fa quinze dies el títol al “millor directe” per part del públic. Amb ells hem volgut parlar al Diaridelamusica.com de la seva música mestissa i rumbera, del seu nou àlbum Xapomelon (Kasba Music, 2011) i de la gira #adrenalina2012. No hi hem parlat, però, sols, sinó en companyia d’uns amics sicilians, els Baciamolemani, que van conèixer fa un temps a Barcelona, en una visita dels segons que després ha estat retornada. Amb ells han enregistrat també aquest tema conjunt pel Diaridelamusica.
Després d’obrir amb Obrint pas la gira #adrenalina2012 a Cerdanyola ara fa uns mesos i d’haver-se passejat sobretot pel nord d’Espanya, com que precisament porten tanta adrenalina acumulada de la primera part de la gira, aquesta Setmana Santa es prenen un descans -diuen que és la primera vegada en nou anys que poden agafar-se aquestes dates-. Les properes actuacions, ja passat festes, per si us interessen són: dissabte dia 7 a la Vall d’Alba, a Castelló. El dia 12 a Jérez de la Frontera, a Andalusia i l’endemà dia 13 a la sala La Copera de Granada, també Andalusia. DDM
Publicat el dia 23-3-2012 14:30h a barcelona metropoliana, catalunya central, girona, maresme vallès oriental, recomanem, recomanem, recomanem, recomanem	| Etiquetat a Cerdanyola, Montcada i reixach	| Deixa un comentari